b'\n_START_ARTICLE_\nJonas Niaura\n_START_SECTION_\nBiografija\n_START_PARAGRAPH_\n1970\xc2\xa0m. baig\xc4\x97 Sv\xc4\x97das\xc5\xb3 vidurin\xc4\x99 mokykl\xc4\x85, 1975\xc2\xa0m.\xc2\xa0\xe2\x80\x93 Vilniaus universiteto Finans\xc5\xb3 ir apskaitos fakultet\xc4\x85. 1981\xc2\xa0m. baig\xc4\x97 Maskvos pedagogin\xc4\xaf institut\xc4\x85._NEWLINE_1975\xe2\x80\x931977\xc2\xa0m. Vilniaus universiteto Ekonomin\xc4\x97s kibernetikos ir finans\xc5\xb3 fakulteto Politin\xc4\x97s ekonomijos katedros sta\xc5\xbeuotojas-tyrin\xc4\x97tojas. 1981\xe2\x80\x931983\xc2\xa0m.\xc2\xa0\xe2\x80\x93 Politin\xc4\x97s ekonomijos katedros asistentas, 1983\xe2\x80\x931987\xc2\xa0m.\xc2\xa0\xe2\x80\x93 \xc5\xa1ios katedros vyresnysis d\xc4\x97stytojas. 1987\xe2\x80\x931993\xc2\xa0m. Vilniaus universiteto Ekonomikos fakulteto Ekonomin\xc4\x97s teorijos katedros docentas._NEWLINE_1993\xc2\xa0m. Lietuvos Respublikos finans\xc5\xb3 ministerijos Tarptautini\xc5\xb3 santyki\xc5\xb3 departamento direktoriaus pavaduotojas, buvo Lietuvos valstybinio komercinio banko tarybos narys. 1993\xe2\x80\x931998\xc2\xa0m. Lietuvos banko valdybos pirmininko pavaduotojas. 1999\xe2\x80\x932001\xc2\xa0m. Lietuvos banko valdybos pirmininko konsultantas._NEWLINE_1994\xe2\x80\x932001\xc2\xa0m. Centrinio vertybini\xc5\xb3 popieri\xc5\xb3 depozitoriumo valdybos narys. 1993\xe2\x80\x931997\xc2\xa0m. Vertybini\xc5\xb3 popieri\xc5\xb3 komisijos narys. 1996\xe2\x80\x932002\xc2\xa0m. Nacionalin\xc4\x97s vertybini\xc5\xb3 popieri\xc5\xb3 bir\xc5\xbeos tarybos narys ir tarybos pirmininkas. 1996\xe2\x80\x931998\xc2\xa0m. Pasaulio banko ir Europos rekonstrukcijos ir pl\xc4\x97tros banko alternatyvusis valdytojas nuo Lietuvos._NEWLINE_1996\xe2\x80\x932000\xc2\xa0m. Lietuvos bankininkyst\xc4\x97s, finans\xc5\xb3 ir draudimo instituto tarybos narys, 1999\xe2\x80\x932006\xc2\xa0m. \xc5\xbeurnalo \xe2\x80\x9ePinig\xc5\xb3 studijos\xe2\x80\x9c redakcin\xc4\x97s kolegijos narys._NEWLINE_2001\xc2\xa0m. Lietuvos Respublikos finans\xc5\xb3 ministerijos Finans\xc5\xb3 rink\xc5\xb3 departamento direktoriaus pavaduotojas. 2001\xe2\x80\x932002\xc2\xa0m. \xe2\x80\x9eNORD/LB\xe2\x80\x9c Vidaus audito departamento direktorius, 2003\xe2\x80\x932006\xc2\xa0m.\xc2\xa0\xe2\x80\x93 \xe2\x80\x9eDnB NORD lizingas\xe2\x80\x9c direktoriaus pavaduotojas. 2005\xe2\x80\x932006\xc2\xa0m. \xe2\x80\x9eDnB NORD Investicij\xc5\xb3 valdymas\xe2\x80\x9c tarybos pirmininko pavaduotojas._NEWLINE_2007\xe2\x80\x932014\xc2\xa0m. Valstyb\xc4\x97s turto fondo generalinio direktoriaus pavaduotojas. Nuo 2014\xc2\xa0m. Turto banko Finansinio turto departamento Privatizavimo skyriaus vir\xc5\xa1ininkas._NEWLINE_Nuo 1994\xc2\xa0m. Vilniaus universiteto Ekonomikos fakulteto docentas.'